**II ТЕХНИЧКЕ КАРАКТЕРИСТИКЕ (СПЕЦИФИКАЦИЈЕ), КВАЛИТЕТ И КОЛИЧИНА, ГАРАНТНИ РОК, РОК И МЕСТО ИСПОРУКЕ**

Предмет јавне набавке je набавка добара – **Бесконтактне пластичне карте (персонализоване и неперсонализоване пластичне карте – електронски новчаници).**

|  |  |  |  |
| --- | --- | --- | --- |
| **Ред. број** | **Назив добра** | **Јединица мере** | **Оквирна количина** |
| 1. | Бесконтактне пластичне карте (персонализоване и неперсонализоване пластичне карте – електронски новчаници) | комад | 60.000 |

**ТЕХНИЧКИ ОПИС КАРТИЦЕ КОЈА СЕ КОРИСТИ У НС СМАРТ СИСТЕМУ:**

Бесконтакна пластична картица, NXP-Mifare Classic (минимум) 1k chip програмирана са иницијалним кодом тако да иста може да се употреби у NS SMART систему или одговарајућа. Димензије: 86 mm x 54 mm x 0,76 - 0,90 mm са предштампом. На предњој страни предштампа је у боји , на основу достављеног дизајна, на полеђини монохроматска - црна штампа на основу достављеног дизајна.

**Напомене:**

Како су предмет набавке, добра чији обим није могуће прецизно утврдити на годишњем нивоу, Наручилац је, у горе наведеној техничкој спецификацији добара, дефинисао оквирну годишњу количину предметних добара. Сходно томе, Наручилац ће поручивати добра сукцесивно, на основу писане наруџбенице, према динамици и у количинама које буду одговарале његовим стварним потребама, а према јединичним ценама датим у понуди, до реализације укупне уговорене вредности, с тим да Наручилац задржава право да набавља добра која су предмет набавке у износу мањем од укупно уговореног. Уколико уговор не буде реализован до његове укупне уговорене вредности Понуђач нема право да тражи испуњење уговора.

**Гарантни рок** за понуђена добра, не може бити краћи од 12 месеци од дана испоруке добара. Понуда понуђача који понуди краћи гарантни рок од 12 месеци биће одбијена као неприхватљива.

**Рок испоруке добара**: најдужи рок испоруке добара, који Наручилац може да прихвати је 15 дана од дана пријема писаног позива издатог од стране Наручиоца.

**Место испоруке добара**: FCO магацин Наручиоца, Футошки пут 46, 21137 Нови Сад.

Понуђач сноси све трошкове и ризике у вези са допремањем добара до места испоруке.

Трошкови испоруке добара морају бити урачунати у цену и не могу се накнадно фактурисати, односно наплаћивати.

Сагласност са овим захтевом Наручиоца, понуђач даје самим учешћем у поступку јавне набавке.

**Напомена:Конкурсна документација састављена је у складу са Законом о јавним набавкама („Сл.гласник РС“, број 91/19) и комплет докуметацију, као и све остале информације о предметном поступку јавне набавке можете видети путем линка:**

https://jnportal.ujn.gov.rs/tender-ca/17428